Bedriftsdemokratinemnda

Bedriftsdemokratinemnda var en norsk statlig nemnd som hadde myndighet til å gjøre unntak fra lov og forskrift om ansattes rett til representasjon i aksjeselskaper, ansvarlige selskaper, kommandittselskaper og statsforetaks styrende organer. Nemnda var også gitt myndighet til å etablere fellesordninger (konsernordninger) og avgjøre klager i forbindelse med valg til styringsorganene.

Nemnda bestod av syv medlemmer. To medlemmer med varamedlemmer ble oppnevnt etter innstilling fra Landsorganisasjonen i Norge, og to medlemmer med varamedlemmer ble oppnevnt etter innstilling fra Næringslivets Hovedorganisasjon. Lederen og to medlemmer med varamedlemmer skulle være nøytrale.

Nemndas sekretariat utgikk fra Arbeidsmiljø- og sikkerhetsavdelingen i Arbeidsdepartementet.

Fra 2018 ble oppgavene overført til Tvisteløsningsnemnda for arbeidsmiljøloven.

 Referanser 

Eksterne lenker
 Bedriftsdemokratinemnda

Kategori:Norske statlige nemnder
Kategori:Arbeidsliv i Norge
Kategori:Opphør i 2017